Poštovani učenici, roditelji i skrbnici,

U nastavku je vam donosimo informacije vezane uz profesionalno usmjeravanje.

Hrvatski zavod za zapošljavanje, Područna služba Zagreb, i ove školske godine provodi profesionalno usmjeravanje učenika završnih razreda osnovnih škola sa težim zdravstvenim poteškoćama.

Temeljem mišljenja nadležnih školskih liječnika stručni suradnici u školama prikupljaju potrebnu dokumentaciju te upućuju podatke o učenicima službi za profesionalno usmjeravanje.

Učenika ćemo prvo uputiti na liječnički pregled specijaliste medicine rada. Na pregled će biti potrebno donijeti zdravstvenu dokumentaciju djeteta te naočale ukoliko ih dijete nosi. O terminu pregleda ćemo Vas obavijestiti na kontakt broj koji nam je škola dala. Ukoliko je došlo do izmjene broja ili niste u mogućnosti odgovoriti na pozive, kontaktirati ćemo Vas putem stručne službe škole. Ujedno to može biti i prilika za razgovor djeteta/roditelja/skrbnika i savjetnika za profesionalno usmjeravanje. Nakon obavljenog pregleda, kontaktirat ćemo vas kako bismo sa učenikom/roditeljima/skrbnikom razgovarali o odabiru budućeg zanimanja.

Pisano mišljenje službe za profesionalno usmjeravanje izdaje pred kraj školske godine, temeljem **Pravilnika o elementima i kriterijima za izbor kandidata za upis u 1. razred srednje škole**, **Odluke o upisu učenika u 1. razred srednje škole** te **Jedinstvenog popisa zdravstvenih zahtjeva za upis u srednju školu** (Ministarstvo znanosti i obrazovanja).

Skenirano mišljenje ćemo dostaviti stručnoj službi vaše škole gdje ga možete preuzeti. Napominjemo da se u mišljenju savjetuju obrazovni programi, a ne konkretne škole. Redoslijed obrazovnih programa u mišljenju ne predstavlja rang.

Sukladno novom *Pravilniku o izmjenama i dopunama Pravilnika o elementima i kriterijima za izbor kandidata za upis u I. razred srednje škole* (NN 49/15, 47/17, 39/22), stručno mišljenje tima za profesionalno usmjeravanje Hrvatskog zavoda za zapošljavanje predstavlja **poseban element vrednovanja** za učenike s težim zdravstvenim teškoćama. Prema članku 6. navedenog Pravilnika, poseban element uzima se u obzir **samo u slučaju da dva ili više kandidata koji se nalaze na zadnjem mjestu ljestvice poretka imaju isti ukupan broj bodova** utvrđenih tijekom postupka vrednovanja temeljem zajedničkog i dodatnog elementa.

Dodatni sadržaji za informiranje:

• Brošure za upis učenika u srednju školu- dostupna na webu <https://publikacije.hzz.hr/media/8226/hzz-kamo-nakon-skole-sredisnja_hr_2021_web_v2.pdf> sadrži informacije o zanimanjima, školama i predmetima

• E-usmjeravanje <https://e-usmjeravanje.hzz.hr/> portal HZZ na kojem možete pronaći sve informacije i alate koji će vam pomoći u upravljanju karijerom

• Preporuke za obrazovnu upisnu politiku i politiku stipendiranja, informacije o zanimanjima koji se (ne)traže na tržištu rada <file:///C:/Users/sgrguric/Downloads/hzz-preporuke-za-obrazovnu-upisnu-politiku-i-politiku-stipendiranja-21-301221.pdf>

• Web portal upisi.hr <https://www.upisi.hr/upisi/> na kojem su sve informacije o postupku prijava i upisa u srednju školu

• minimalni bodovni pragovi i dodatne provjere za određene obrazovne programe/škole – **dostupni na webu škola** i prošlogodišnja Odluka o upisu učenika u 1. razred srednje škole (okvirni pokazatelj programa i broja mjesta), kalkulator bodova <https://www.srednja.hr/srednja-kalkulator/>